 **VEĽKÁ NOC**

 **Zelený štvrtok**

Podstatou Zeleného štvrtka je spomienka

 na ustanovenie **sviatosti kňazstva** a

 **sviatosti Oltárnej**.

 Deň dostal pravdepodobne

 pomenovanie podľa zelene

 v Getsemanskej záhrade,

 kde sa Ježiš Kristus modlil

 pred svojím zatknutím.

 Dodnes sa zvyknú v tento deň konzumovať zelené

 potraviny a zelenina.

 Vo štvrtok **prestávajú zvoniť zvony** a  nahrádzajú

 ich rapkáče.



 **Veľký piatok**

V tento deň si pripomíname

 smrť Ježiša Krista na kríži.

Veľký piatok je **deň pokánia**,

 pôstu. Jediný deň, kedy sa **neslúži**

 **svätá omša**. Koná sa **liturgia**

 umučenia Pána.

 **Biela sobota**

 Biela sobota, oslava Kristovho zmŕtvychvstania,

 začína po západe slnka Veľkonočnou vigíliou.

 Počas vigílie Cirkev bdie a očakáva Kristovo

 zmŕtvychvstanie, slávi vigíliu už ako radostnú

 slávnosť vzkriesenia.

 Na začiatku kňaz požehná **veľkonočný oheň**

a**veľkonočnú sviecu – paškál**. 

 Po veľkonočnom chválospeve

 zaznie víťazný spev ***Aleluja!***,

 všetky zvony sa rozozvučia

 a ľudia si opäť uvedomia, že Lásku neporazí ani smrť.

 Obrady Veľkonočnej vigílie trvali pôvodne celú noc.



 Veľkonočná nedeľa

 Počas Veľkonočnej nedele si

 všetci katolíci pripomínajú najväčší

 zázrak, základnú pravdu kresťanskej viery –

 **zmŕtvychvstanie**. Rodina si spoločne

 sadá k jednému stolu a jedia sa

 posvätené veľkonočnéjedlá.

